प्रदेश आईएफडब्लूयजे एवं जयपुर जिला आईएफडब्ल्यूजे के प्रतिनिधी मंडल से मुलाकात के दौरान गृहमंत्री गुलाब चंद कटारिया ने मीडिया जगत की ठोस पैरवी करते हुए स्पष्ट किया कि वे पत्रकारों के साथ थे और साथ है। प्रतिनिधी मंडल ने भास्कर एवं पंजाब केसरी के फोटो जर्नलिस्ट अनिल शर्मा व दिनेश बगड़ा के मंहगे कैमरों के चकनाचूर हो जाने की जानकारी विस्तार से गृहमंत्री को बताते हुए स्पष्ट किया कि वर्तमान में रायल पत्रिका के लिए छायाकार का कार्य देख रहे स्वतंत्र फोटो जर्नलिस्ट नईम खान की मोटर साइकिल जलाने के साथ लेंस और साइड लाइट क्षतिग्रस्त कर दी गई और पत्रकारों के साथ बुरी तरह मारपीट की गई।